আমরা যারা ইন্টারনেট ব্যবহার করি তারা কোন ডকুমেন্ট বা সফটওয়্যার ডাউনলোড করেননি এমন কথা শোনা যাবে না। আপনি প্রয়োজনীয় কোন সফটওয়্যার বা ডকুমেন্ট ডাউনলোড করছেন যার ৯০ ভাগ ডাউনলোড শেষ হয়েছে এমনতবস্থায় যদি ইন্টারনেটের সংযোগ চলে যায় বা বিদ্যুৎ চলে যায় তাহলে পুরো কষ্টটাই মাটি। পরবর্তীতে আবার নতুন করে ডাউনলোড করতে হবে। তবে ডাউনলোড এক্সেলেটর প্লাসের সাহায্যে সফটওয়্যার ডাউনলোড করলে নতুন করে ডাউনলোড শুরু করতে হবে না। পূর্বে যে পর্যন্ত ডাউনলোড হয়েছে পরবর্তীতে তার পর থেকে ডাউনলোড শুরু হবে। এজন্য http://redir.speedbit.com ওয়েবসাইট থেকে ডাউনলোড এক্সেলেটর প্লাস সফটওয়্যারটি ডাউনলোড করে নিন। এবার যেকোন সফটওয়্যার ডাউনলোড করলে তা সয়ংক্রিভাবে ডাউনলোড এক্সেলেটর প্লাসে ডাউনলোড শুরু হবে। কোন কারণে ডাউনলোড শেষ করতে না পারলে পরবর্তীতে তা ডাউনলোড করা যাবে। হিস্টোরি বাটনে ক্লিক করে পূর্বে ডাউনলোড করা সকল লিংক পাবেন যা থেকে প্রয়োজনে আবারো ডাউনলোড করা যাবে। এখানে এফটিপি ব্রাউজারের সাহায্যে এফটিপি সাইট ব্রাউজ এবং ডকুমেন্ট ডাউনলোড করা যাবে। এছাড়াও পূর্বে কোন ডাউনলোড করা অসম্পূর্ণ থাকলে উইন্ডোজ চালু সবার সময় তা দেখাবে।